Referat fra bestyrelsesmøde i Sagnlandet Lejres Venner den 1. september 2022
Til stede: Lars Holten, Christina, Henrik, Bente, Henning, Lotte og Peter.
Afbud fra Birgitte, Birgit, Mette og Allan.

1. Valg af referent: Peter Høg
2. Godkendelse af referat: Referatet fra sidste bestyrelsesmøde godkendt.
3. Venneaften lørdag den 24. september 2022 fra kl. 17-20. Der er udarbejdet et rigtig fint program og invitation for aftenen. Lars uddelte et printet program for aftenen. Blandt punkterne i arrangementet er rundvisning ved Lasse Stockholm og foredrag i kongehallen ved Lars Holten. Christina har adviseret laugenes formænd og -kvinder vedrørende aktiviteterne. På Venneaftenen vil butikken være åben frem til 18.30, så også folk, der ikke kommer tidligt på aftenen, har en mulighed for at komme ind. Det endelige program vil efter godkendelse på mødet her til aften blive sendt ud med invitation fredag den 2. september. Det samlede antal medlemmer i Venneforeningen er nu 650 voksne og 102 børn, så vi kan blive mange denne aften.
4. Hjemmesiden: Der er kommet en tiltrængt opdatering af Venneforeningens del af Sagnlandets hjemmeside, og det er en stærk forbedring. Christina og Lars viste den nye hjemmeside frem. Christina nævnte, at det ville være godt, hvis medlemmer af foreningen tog billeder af diverse laugsaktiviteter, som kunne lægges på hjemmesiden og løbende udskiftes med friske billeder. Peter foreslog at få lavet en dropbox, hvor medlemmer kan lægge billeder op. Christina påtænker at lave en dropboks til formålet.
5. Indsatsdagen den 29. oktober kl. 9-21: Det er som altid lørdag i uge 43. Lars Holten vil være på køkkenholdet og styre løjerne. Som sædvanlig satser vi på, at nogle glade og kreative børn vil dække bord og pynte op. Invitation med tilmelding til indsatsdagen står at læse i kommende Flyveask. Programmet er det sædvanlige med morgenmad og opgavefordeling mellem klokken 9-10. Arbejde 10-18. Middag 18.30-2100.
6. Vedtægtsændringer: Henrik og Lars fremlagde opdateret udkast med forslag til vedtægtsændringer for foreningen – heriblandt et nyt navn til foreningen; nemlig Sagnlandet Lejres Venner. Der var enighed blandt de øvrige i bestyrelsen om, at vedtægterne hermed får et gevaldigt løft. Vedtægtsændringerne skal fremlægges og vedtages på generalforsamling til foråret.
7. Årshjul: Henning fremlagde udkast til årshjul for bestyrelsens arbejde. Bestyrelsen havde ikke egentlig forslag til ændringer i årshjulet, kun ros. Vi lagde på mødet allerede følgende datoer fast: Bestyrelsesmøder: 4. oktober, 2. november, 17. januar. Juleweekenderne falder 26-27. november, 3-4. december samt 10-11. december.
8. Hvem gør hvad? Se ovenfor.
9. [bookmark: _GoBack]Næste bestyrelsesmøde: 2/11-22 samme tid og sted som i dag.

